Παρακολουθείτε το ESOcast!
Επιστήμη αιχμής και εξελίξεις από το ESO, το Ευρωπαϊκό Νότιο Αστεροσκοπείο.
Το 2,2 μέτρων τηλεσκόπιο MPG/ESO είναι εγκατεστημένο στο παρατηρητήριο Λα Σίγια στη Χιλή.
Έχει δοθεί στο ESO με δανεισμό από την Εταιρία Μαξ Πλανκ από το 1984.
Μετά από σχεδόν 30 χρόνια, το ESO δε προσφέρει πλέον το τηλεσκόπιο στους χρήστες του.
Όμως η Εταιρία Μαξ Πλανκ εξακολουθεί να το χρησιμοποιεί.
Το 2,2 μέτρων τηλεσκόπιο έχει παράξει μεγάλο αριθμό εντυπωσιακών αστρονομικών εικόνων.
Ιδού μερικές από τις αγαπημένες μας
Ο φυσικός μας δορυφόρος, με πλήρη λεπτομέρεια από το 2,2 μέτρων τηλεσκόπιο.
Χρησιμοποιήθηκε φίλτρο στο εγγύς υπέρυθρο.
Ένας κοντινός μας γαλαξίας, παρόμοιος με τον δικό μας.
Εμφανίζεται στο πλάι, έτσι η σπειροειδής του δομή δύσκολα διακρίνεται.
Μία περιοχή στο επίπεδο του Γαλαξία μας, διάσπαρτη με χιλιάδες άστρα.
Μερικοί γαλαξίες υποβάθρου καταδεικνύουν μία περιοχή υψηλής συγκέντρωσης μάζας στο Σύμπαν.
Ένα αστρικό φυτώριο με αέριο και σκόνη στη διαδικασία καταστροφής
από την υπεριώδη ακτινοβολία θερμών άστρων, στο αστρικό σμήνος NGC 6193, στα αριστερά.
Μία κοντινή ματιά σε μία μικρή περιοχή του ουρανού.
Τα αμυδρότερα αντικείμενα σε αυτή την εικόνα είναι περίπου 100 εκατομμύρια φορές πιο αμυδρά από όσο μπορεί να δει το μάτι μας.
Στο Μεγάλο Νέφος του Μαγγελάνου, ένα κοντινό μας γαλαξία,
βρίσκεται ένα νέφος υδρογόνου, με κόκκινη λάμψη εξαιτίας της ακτινοβολίας των νεαρών άστρων.
Αυτές οι λαμπρές νεφικές περιοχές μοιάζουν με τα πόδια μίας αράχνης.
Εκτείνονται από ένα κεντρικό σμήνος θερμών άστρων, τα οποία φωτίζουν τα περιβάλλοντα νέφη αερίου.
Ένα ιδιαίτερα δραστήριο αστρικό φυτώριο
όπου νέα άστρα δημιουργούνται διαρκώς από μεγάλα νέφη σκόνης και αερίου.
Αυτά τα λαμπρά νεαρά άστρα είναι μόλις μερικών εκατομμυρίων ετών.
Αυτή η εικόνα εμφανίζει τις αχανείς και περίπλοκες δομές ενός ξεχωριστού νεφελώματος.
Εϊναι ένα τεράστιο αστρικό εργοστάσιο, το μεγαλύτερο νεφέλωμα εκπομπής στην Τοπική Ομάδα γαλαξιών.
Αυτός ο μικρότερος σωσίας του Γαλαξία μας
λάμπει με το φως δισεκατομμυρίων άστρων, και την έντονη κόκκινη λάμψη αερίου υδρογόνου.
Εκατομμύρια μακρινοί γαλαξίες ανακαλύφθηκαν με αυτή τη παρατήρηση,
μερικοί από τους οποίους βρίσκονται τόσο μακριά ώστε το φως τους χρειάζεται 12 δις χρόνια για να φτάσει στη Γη.
Αυτό το τεράστιο αστρικό σμήνος εμφανίζεται στον ουρανό σε έκταση όση της πανσελήνου.
Βρίσκεται σε απόσταση 17 000 ετών φωτός μακριά μας στον αστερισμό του Κενταύρου.
Νέφη αερίου με κόκκινη λάμψη από το έντονο υπεριώδες φως άστρων θερμότερων,
νεότερων και κατά πολύ μεγαλύτερων του Ήλιου μας.
13 εκατ. έτη φωτός μακριά, 70 000 έτη φωτός σε διάμετρο
φιλοξενεί πολλά μεγάλα γεμάτα σκόνη αστρικά φυτώρια.
Στο κέντρο του φαίνεται να υπάρχει μία μελανή οπή μεγάλης μάζας.
Ένα αστρικό φυτώριο, όπου νεαρά σμήνη άστρων διαμορφώνουν τεράστιες κολώνες αερίου και σκόνης.
Οι "πυλώνες της δημιουργίας", διάσημοι από μία εικόνα του Χαμπλ, βρίσκονται στο κέντρο αυτού του νεφελώματος.
Αυτό το εντυπωσιακό πλανητικό νεφέλωμα δημιουργήθηκε από κελύφη αερίου που εκτινάχθηκαν από την επιφάνεια ενός άστρου.
Ο βασικός δακτύλιος έχει διάμετρο δύο ετών φωτός,
όσο η μισή απόσταση μεταξύ του Ήλιου και του κοντινότερου σε αυτόν άστρου.
Το Τρισχιδές Νεφέλωμα παίρνει το όνομά του από τις τρεις σκοτεινές ζώνες που τέμνουν τη λαμπρή καρδιά του.
Αποτελεί σπάνιο συνδυασμό των τριών ειδών νεφελώματος:
εκπομπής, ανάκλασης και σκοτεινού, και είναι γεμάτο νεαρά άστρα.
Το νεφέλωμα εκτείνεται στον ουρανό σε μία περιοχή ίση με οχτώ φορές την έκταση της πανσελήνου.
Είναι ένα γιγάντιο μεσοαστρικό νέφος δημιουργίας νέων άστρων.
Η λαμπρότερη περιοχή δημιουργίας άστρων είναι ο γειτονικός μας γαλαξίας του Μικρού Νέφους του Μαγγελάνου,
περίπου 210 000 έτη φωτός μακριά από τη Γη.
Το άστρο R του Νότιου Στέμματος βρίσκεται μέσα στο εντυπωσιακό σύμπλεγμα
μπλε νεφελωμάτων ανάκλασης και νεφών σκόνης.
Μία εικόνα έκθεσης 50 ωρών αποκαλύπτει τη δομή
αυτού του σπειροειδούς γαλαξία με εξαιρετική λεπτομέρεια.
Μία πολύ ενεργή περιοχή δημιουργίας άστρων με σκοτεινές ζώνες ψυχρής σκόνης διαγράφεται
μπροστά από ένα λαμπρό νεφέλωμα αερίου που περιβάλλει πολλά αστρικά σμήνη.
Η ασύμμετρη εμφάνιση αυτού του γαλαξία θεωρείται ότι οφείλεται
στη βαρυτική αλληλεπίδραση με έναν άλλο γαλαξία κάποια στιγμή στο παρελθόν.
Ένα νέφος αερίου και νεαρών άστρων σε απόσταση 6500 ετών φωτός μακριά μας.
Διακρίνετε ένα κοτόπουλο που τρέχει;
Μία πολύ ενεργή περιοχή δημιουργίας άστρων γύρω από το Νεφέλωμα της Ταραντούλας.
Τα άστρα της περιοχής εμφανίζονται κιτρινο-κόκκκινα λόγω της σκόνης.
Ένας από τους πλησιέστερους σπειροειδείς γαλαξίες στο νότιο ουρανό
Πολλά άστρα, καθώς και λαμπρές ροζ περιοχές υδρογόνου διακρίνονται
στους χαλαρούς, ταλαιπωρημένους σπειροειδείς βραχίονες.
Ένα εξαιρετικό παράδειγμα νεφελώματος ανάκλασης,
με το μπλε φως των θερμών άστρων να διαχέεται από κόκκους σκόνης.
Ένα από τα πιο αναγνωρίσιμα και καλύτερα μελετημένα κοσμικά αντικείμενα.
Πρόκειται για ένα τεράστιο σύμπλεγμα αερίου και σκόνης όπου δημιουργούνται μεγάλα άστρα,
και από τα πλησιέστερα του είδους προς τη Γη.
Ένας ελλειπτικός γαλαξίας, διαταράσσεται από μία πλατιά διάστικτη ζώνη που καλύπτει το κέντρο του.
Η σκοτεινή ζώνη φιλοξενεί τεράστιες ποσότητες αερίου, σκόνης και νέων άστρων.
Η έντονη υπεριώδης ακτινοβολία από αρκετά νεαρά, θερμά άστρα
προκαλεί τη λάμψη του νέφους αερίου σε πολλά χρώματα και έχει δημιουργήσει ένα κοίλωμα
στο αέριο και τη σκόνη που τα περιβάλλουν.
Το Νεφέλωμα του Σωλήνα αποτελεί πρότυπο σκοτεινού νεφελώματος
ένα νέφος μεσοαστρικής σκόνης τόσο παχύ που αποκόπτει το φως των άστρων που βρίσκονται πίσω του.
Μία από τις πλέον ενεργές περιοχές δημιουργίας νέων άστρων στο γαλαξία μας.
Περιέχει πολλά μεγάλα, νεαρά μπλε άστρα που δημιουργήθηκαν τα τελευταία εκατομμύρια χρόνια.
Αυτό το ιδιόμορφο νέφος λαμπρού αερίου αποτελεί τμήμα ενός τεράστιου δακτυλίου υπολειμμάτων
από την έκρηξη ενός υπερκαινοφανούς πριν από περίπου 11 000 χρόνια.
Ένα αστρικό μαιευτήριο με προσωνύμιο το Νεφέλωμα του Γλάρου.
Το λαμπρό νεαρό άστρο - HD 53367 - ευθύνεται για τη περισσότερη ακτινοβολία που προκαλεί τη λάμψη των νεφών αερίου.
Ένα σκοτεινό νέφος όπου δημιουργούνται νέα άστρα με ένα σμήνος λαμπρών άστρων
που έχουν ήδη γεννηθεί μέσα στο αστρικό αυτό φυτώριο.
Ένα παράξενο ζευγάρι. Μία ομάδα νεαρών, μπλε άστρων και ένα γειτονικό σκοτεινό νέφος σκόνης.
Στο υπόβαθρο φαίνονται,
εκατομμύρια λαμπρά άστρα από τη πιο λαμπρή περιοχή του Γαλαξία μας.
Ένα σμήνος πολύ νέων άστρων στον νότιο αστερισμό των Ιστίων.
Ένα ευρύ σφαιρικό σμήνος πολύ παλαιών άστρων
στο νότιο αστερισμό του Παγωνιού.
Κείμενα: ESO - Μετάφραση: Μανώλης Ζούλιας (ESON)